**Obecné zastupiteľstvo Fričkovce**

**Zápisnica**

**z XVII. zasadnutia obecného zastupiteľstva,**

**konaného dňa 12.04.2013 o 18.00 hod. v zasadačke OcÚ Fričkovce**

Prítomní: podľa prezenčnej listiny

Program:

1. Otvorenie
2. Kontrola plnenia uznesenia z predchádzajúceho zasadnutia OZ
3. Výročná správa obce za rok 2012, správa hlavného kontrolóra o plnení rozpočtu za rok 2012 – schválenie
4. Plat starostu obce – schválenie
5. Výberové konanie – hlavný kontrolór obce
6. Nehnuteľnosti obce CKN 320/2 a CKN 322 – možnosť ich využitia
7. Rôzne
   * Žiadosť o odkúpenie obecného pozemku – Ing. Mária Geciová
   * Kamenec – výsledok zasadnutia s vlastníkmi dotknutých pozemkov
   * Rozhodnutie SIŽP KE – kontrola nelegálnej skládky v obci
   * Družstevná ulica – zápis do katastra nehnuteľnosti – register CKN
   * Projekt podpory zamestnanosti na realizáciu opatrení na ochranu pred povodňami – informácia
8. Diskusia
9. Uznesenie
10. Záver

**K 1. bodu programu**

Starosta obce XVII. zasadnutie OZ tým že privítal všetkých prítomných poslancov, ostatných prítomných a oboznámil ich s programom. Zasadnutie sa malo riadiť bodmi, ktoré sú uvedené v pozvánke. Voči tomuto programu nemal nikto žiadne námietky. Za zapisovateľku bola zvolená p. Demjaničová.

**K 2. bodu programu**

Starosta obce vyhodnotil plnenie uznesenia z predchádzajúceho zasadnutia obecného zastupiteľstva. Konštatoval, že prijaté uznesenie bolo splnené.

**K 3. bodu programu**

Výročnú správu obce za rok 2012 prečítala p. Demjaničová. Správa obsahuje základnú charakteristiku obce, čerpanie rozpočtu, bilanciu aktív a pasív, prehľad nákladov a výnosov obce a výsledok hospodárenia za účtovné obdobie. Výročná správa bola jednohlasne schválená poslancami OZ.

V druhej časti tohto bodu programu vyzval starosta obce hlavnú kontrolórku Ing. A. Mendozovú, aby prečítala Správu o plnení rozpočtu a vyjadrila stanovisko hlavného kontrolóra za rok 2012, v ktorom konštatuje, že rozpočet obce za rok 2012 bol zostavený ako vyrovnaný. Aj táto správa bola poslancami OZ schválená plným počtom hlasov.

**K 4. bodu programu**

Obecné zastupiteľstvo schválilo plat starostu obce v zmysle § 3 ods. 1 zák. č. 253/1994 Z. z. 1329,- EUR (hrubá mzda), zvýšený o 15 % podľa § 4 ods. 2 zák. č. 253/1994 Z. z. s účinnosťou od 1.1.2013.

**K 5. bodu programu**

Starosta obce informoval prítomných, že v zmysle zákona č. 369/1990 Z. z. o obecnom zriadení v znení neskorších predpisov a v súlade s VZN č. 38/2013 o kontrolnej činnosti vykonávanej v podmienkach obce Fričkovce bolo vypísané výberové konanie na funkciu hlavného kontrolóra obce Fričkovce, ktoré bolo zverejnené na webovej stránke obce a tiež na vývesnej tabuli obce. Kandidáti mohli zaslať alebo odovzdať písomnú prihlášku do 29.3.2013 do 15.00 hod. Do tohto termínu bola obci doručená jedna obálka, ktorá bola otvorená na tomto zasadnutí OZ. Kandidátkou na túto funkciu bola Ing. Alžbeta Mendozová. Vzhľadom na to, že splnila všetky požiadavky a podmienky na túto funkciu, poslanci OZ ju plným počtom hlasov zvolili za hlavnú kontrolórku obce Fričkovce. Z voľby hlavného kontrolóra bola spísaná zápisnica.

**K 6. bodu programu**

Nakoľko obec Fričkovce v súčasnosti neplánuje využívať odkúpené nehnuteľnosti CKN 320/2 a CKN 322 OZ poverilo starostu obce, aby oslovil podnikateľské subjekty, ktoré majú prevádzky v obci s ponukou na možné využitie týchto nehnuteľnosti. Taktiež je potrebné ešte ošetriť odber elektrickej energie v hospodárskej budove a oznámiť zmenu odberateľa na VSE Košice.

**K 7. bodu programu**

V tomto bode programu starosta obce oboznámil prítomných so žiadosťou Ing. Márie Geciovej o odkúpenie obecného pozemku. Poslanci OZ poverili starostu obce, aby so žiadateľkou prerokoval podmienky predaja pozemku.

V ďalšej časti tohto bodu programu starosta obce informoval o priebehu 1. zasadnutia s majiteľmi pozemkov v časti obce Kamenec, ktoré sa uskutočnilo 7. 3. 2013 za účasti geodeta. Všetci prítomní svojim súhlasom podporili navrhovaný zámer obce s majetkovoprávnym vysporiadaním dotknutých pozemkov. Poslanci jednohlasne schválili ***Zámennú zmluvu*** medzi Obcou Fričkovce a vlastníkmi parciel nachádzajúce sa v k. ú. obce Fričkovce za účelom vytvorenia stavebných pozemkov a miestnej komunikácie:

* + Obec Fričkovce je výlučnou vlastníčkou parcely č. EKN 2057 o výmere 1005 m2, zast. pl. a nádvoria,
  + Iľko Jozef, Andrejová 19 a Iľko František Nám. L. Svobodu, Bardejov sú podielovými spoluvlastníkmi nehnuteľnosti, parcela č. EKN 451 o výmere 1267 m2, orná pôda, vedená na LV 735,
  + Puchala Martin, Fričkovce 55, parcela č. EKN 452 o výmere 542 m2, orná pôda, vedená na LV č. 361,
  + Čentéšová Mária, bytom Fričkovce 39, parcela č. EKN 453 o výmere 492 m2, orná pôda, vedená na LV č. 645,
  + Novák František, Fričkovce 21, parcela č. EKN 454 o výmere 1109 m2, orná pôda, vedená na LV č. 871,
  + Hudáková Terézia, Fričkovce 169, parcela č. EKN 455 o výmere 1874 m2, orná pôda, na LV č. 754,
  + Iľková Mária, Fričkovce 27 a Iľko Albín, Bartošovce 184, parcela č. EKN 456 o výmere 1653 m2, na LV č. 794,
  + Paľuv Mikuláš, Fričkovce 119 a Hudák Jozef, Osikov 143, parcela č. EKN 457 o výmere 1317 m2, orná pôda, na LV č. 245,
  + Fornadeľová Helena, Fričkovce 96, parcela č. EKN 458 o výmere 542 m2, orná pôda, na LV č. 879,
  + Šviržovský Ján, Osikov 98, parcela č. EKN 459 o výmere 1985 m2, orná pôda, na LV č. 771,
  + Harčariková Helena, J. Grešáka 21, Bardejov, parcela č. EKN 460 o výmere 1868 m2, orná pôda, na LV č. 1269 - Harčarik Dušan, J. Grešáka 20, Bardejov, parcela č. EKN 461 o výmere 1863 m2, orná pôda, na LV č. 1373,
  + Adamčinová Mária, Fričkovce 30, parcela č. EKN 462 o výmere 1813 m2, orná pôda, na LV č. 757,
  + Harčarik Ján, Fričkovce 101, parcela č. EKN 463 o výmere 1833 m2, orná pôda, na LV č. 320,
  + Petruščák Martin, Fričkovce 87, parcela č. EKN 464 o výmere 1944 m2, orná pôda, na LV č. 640,
  + Harčariková Verona, Fričkovce 105 a Harčarík Jozef, Fričkovce 12, parcela č. EKN 465 o výmere 1914 m2, orná pôda, na LV č. 500,

Geometrický plán vyhotoví Alexander Baran ALBA Geo, Na Stebníčku 43, Zborov, IČO: 33526567, na oddelenie, zlúčenie, znovurozdelenie parciel a určenie vlastníctva k novovytvoreným parcelám, tak aby vlastníci parciel nadobudli stavebné parcely, zodpovedajúce veľkosti ich parciel zmenšené o časť, ktorá bude odčlenená pre vytvorenie miestnej komunikácie.

Zámena parciel sa vykoná bez nároku na finančnú náhradu, z dôvodu že obec nadobúda parcely na vytvorenie miestnej komunikácie, táto uhradí všetky náklady spojené s vyhotovením geometrického plánu, vyhotovením zmluvy a poplatok na vklad do katastra do nehnuteľností.

S rozhodnutím SIŽP Košice o uložení pokuty vo výške 1000,- EUR, ktorá bola uložená na základe kontroly nelegálnej skládky v júli 2012 informoval starosta obce.

Potom oboznámil prítomných s tým, že miestna komunikácia na družstevnej ulici bola zapísaná do katastra nehnuteľnosti so stavom CKN.

Od 1.4.2013 bolo prijatých päť dlhodobo nezamestnaných občanov v rámci projektu podpory zamestnanosti na realizáciu opatrení na ochranu pred povodňami na obdobie šesť mesiacov t.j. do 30.9.2013.

V závere tohto bodu programu starosta obce informoval o celkovom priebehu verejného zhromaždenia občanov obce Fričkovce, ktoré sa konalo 22.3.2013 o 1800 hod. v sále kultúrneho domu.

**K 8. bodu programu**

Maroš Katrinič - navrhol, aby obec zabezpečila ozvučenie sály. Je potrebné zakúpiť mixažný pult.

Ing. Vladimír Iľko – je potrebné upraviť okolie športového ihriska, hlavne orezať suché konáre zo stromov.

Martin Puchala – opraviť prechodové lávky cez potok a podložiť ich tvárnicami, aby nezhnili.

- vyčistiť priepust na odtok vody pri Lúčkach

- upraviť filter nad nádržou

**K 9. bodu programu**

SO vyzval referentku 0cÚ Vieru Demjaničovú, aby prečítala uznesenie z XVII. zasadnutia OZ. Po prečítaní dal SO hlasovať, kto je za daný návrh uznesenia. Prečítané uznesenie bolo jednohlasne schválené.

**K 10. bodu programu**

SO poďakoval všetkým prítomným za účasť na tomto zasadnutí OZ. Zároveň všetkým prítomným zaželal všetko dobre s tým, že sa teší na ďalšie stretnutie a zasadnutie OZ.

Zapísala: Viera Demjaničová

Overovatelia: Ing. Stanislav Harčarík ...............................................

Martin Puchala ................................................